Henne/København: En 51-årig cyklist fra hovedstadsområdet kom til skade, da han søndag morgen omkring klokken 07.27 blev ramt af en bil.

Det skete i krydset Strandvejen/Strandfogedvej i ferieområdet ved Henne. Der er dobbeltrettet cykelsti i krydset. Cyklisten kørte mod øst, da han blev ramt.

Det var en mand på 72 år, ligeledes fra hovedstadsområdet, som overså cyklisten, da han kørte i bil fra Strandfogedvej.

Det fremgår ikke af politiets døgnrapport, hvor store skader cyklisten fik ved sammenstødet.